Daphne Du Maurier
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
Daphne Du Maurier var en britisk forfatter som er kjent for sine mange populære romaner og fortellinger.
Blant de mest kjente finner vi Jamaica-kroen (Originaltittel: Jamaica Inn, 1936. Norsk oversettelse, 1938), Rebecca (1938, norsk oversettelse 1939) og Min kusine Rachel (Originaltittel: My Cousin Rachel, 1951. Norsk oversettelse, 1951).Blant hennes senere romaner kan nevnes Glassblåserne (Originaltittel: The Glass Blowers, 1963. Norsk oversettelse, 1964) og Huset ved stranden (Originaltittel: The House on the Strand, 1969. Norsk oversettelse, 1970). Selvbiografien Growing Pains kom i 1977, The Rebecca Notebook and Other Memories i 1981, og Enchanted Cornwall i 1989.Du Mauriers bøker er spennende, ofte sentimentale og melodramatiske, og flere er blitt filmatisert. Alfred Hitchcock regisserte en versjon av Jamaica Inn (1939), fikk deretter enorm kinosuksess med Rebecca (1940). Han baserte også grøsseren The Birds (Fuglene, 1963) på en Du Maurier-novelle. Blant øvrige filmatiseringer bør nevnes Nicolas Roegs Don't Look Now (Avdøde advarer, 1973).Daphne Du Maurier er sønnedatter av George Louis Du Maurier. Les mer i Store norske leksikon Storbritannias litteratur